එක්සත් ජාතීන්ගේ කොළඹ කාර්යාලය ඉදිරිපිට මහජන පීඩාවක් ඇතිවන ලෙස විරෝධතා පැවැත්වීම සම්බන්ධයෙන් කුරුදුවත්ත පොලිසිය මොවුන් දෙදෙනා ඇතුළු 07 දෙනෙකුට එරෙහිව මෙම නඩුව පවරා තිබෙනවා.2016 වසරේ පෙබරවාරි මස 06 වනදා එක්සත් ජාතීන්ගේ හිටපු මානව හිමිකම් පිළිබඳ මහ කොමසාරිස් සෙයිද් රාද් අල් හුසේන් කුමරු ශ්‍රී ලංකාවට පැමිණි අවස්ථාවේදී බෞද්ධාලෝක මාවත සහ හැව්ලොක් මාර්ගය අවහිර වන පරිදි විරෝධතා පැවැත්වීම තුලින් මහජන පීඩාවක් ඇති කළ බවට මොවුන් විරුද්ධව චෝදනා එල්ල වනවා.මන්ත්‍රීවරුන් දෙදෙනාට අමතරව මෙම නඩුවේ සෙසු සැකකරුවන් වන්නේ ජාතික නිදහස් පෙරමුණ නියෝජනය කළ පාර්ලිමේන්තු මන්ත්‍රී වීරකුමාර දිසානායක, හිටපු පාර්ලිමේන්තු මන්ත්‍රීවරුන් වන පියසිරි විජේනායක, මොහොමඩ් මුස්ම්මිල්, පළාත් සභා මන්ත්‍රී රොජර් සෙනවිරත්න සහ පක්ෂ සාමාජික චමින්ද ජයලාල් යන අයයි.